CELEX: C2005/257/04
Language: sl
Date: 2005-10-15 00:00:00
Title: Zadeva C-295/05: Predlog za sprejem predhodne odločbe na podlagi sklepa Tribunal Supremo, Sala de lo Contencioso-Administrativo z dne 1. aprila 2005 v zadevi Asociación Nacional de Empresas Forestales (ASEMFO) proti Transformación Agraria SA (TRAGSA) in Administración del Estado

15.10.2005   
            
            
               SL
            
            
               Uradni list Evropske unije
            
            
               C 257/2
            
         Predlog za sprejem predhodne odločbe na podlagi sklepa Tribunal Supremo, Sala de lo Contencioso-Administrativo z dne 1. aprila 2005 v zadevi Asociación Nacional de Empresas Forestales (ASEMFO) proti Transformación Agraria SA (TRAGSA) in Administración del Estado
   (Zadeva C-295/05)
   (2005/C 257/04)
   Jezik postopka: španščina
   Tribunal Supremo, Sala de lo Contencioso-Administrativo je s sklepom z dne 1. aprila 2005 v zadevi Asociación Nacional de Empresas Forestales (ASEMFO) proti Transformación Agraria SA (TRAGSA) in Administración del Estado, ki ga je sodno tajništvo Sodišča prejelo 21. julija 2005, Sodišču Evropskih skupnosti predložil predlog za sprejem predhodne odločbe.
   Tribunal Supremo Sodišču predlaga, naj odloči o naslednjih vprašanjih:
   
               1.
            
            
               Ali je glede na člen 86(1) ES dopustno, da država članica Evropske unije ex lege za javno podjetje določi pravni režim, ki mu omogoča izvedbo javnih del, tako nad in pod vrednostnim pragom, ki ga s tem v zvezi določajo evropske direktive, ne da bi zanj veljala splošna ureditev oddaje javnih naročil z razpisom, pri čemer ne gre za izjemne okoliščine ali poseben javni interes?
            
         
               2.
            
            
               Ali je tak pravni režim združljiv z Direktivama Sveta 93/36/EGS (1) in 93/37/EGS z dne 14. junija 1993 (2), in Direktivama 97/52/ES Evropskega Parlamenta in Sveta z dne 13. oktobra 1997 (3) in Komisije 2001/78/ES (4), ki te spreminja –ureditev, ki je bila nedavno spremenjena z Direktivo 2004/18/ES Evropskega Parlamenta in Sveta z dne 31. marca 2004 (5).
            
         
               3.
            
            
               Ali so rešitve iz sodbe Sodišča Evropske Unije z dne 8. maja 2003 (zadeva C-349/97, Kraljevina Španija proti Komisiji) (6) ob upoštevanju sodne prakse Sodišča na področju javnih naročil, in dejstva, da uprava javnemu podjetju TRAGSA zaupa veliko število del, za katere zato ne velja sistem svobodne konkurence in bi ta okoliščina na upoštevnem trgu lahko povzročila znatno izkrivljanje, v vsakem primeru veljajo za TRAGSA in njene hčerinske družbe.
            
         
      (1)  z dne 14. junija 1993 o usklajevanju postopkov oddaje javnih naročil blaga (UL L 199, str. 1).
   
      (2)  o usklajevanju postopkov za oddajo javnih naročil za gradnje (UL L 199, str. 54).
   
      (3)  o spremembah direktiv 92/50/EGS, 93/36/EGS in 93/37/EGS o usklajevanju postopkov za oddajo javnih naročil storitev, blaga in gradenj (UL L 328, str. 1).
   
      (4)  z dne 13. septembra 2001o spremembi Priloge IV k Direktivi Sveta 93/36/EGS, Priloge IV, V in VI k Direktivi Sveta 93/37/EGS, Priloge III in IV k Direktivi Sveta 92/50/EGS, kot jih spreminja Direktiva 97/52/ES, in Priloge XII do XV, XVII ter XVIII k Direktivi Sveta 93/38/EGS, kot jo spreminja Direktiva 98/4/ES (Direktiva o uporabi standardnih obrazcev za objavo obvestil o javnih naročilih) (UL L 285, str.1).
   
      (5)  o usklajevanju postopkov za oddajo javnih naročil gradenj, blaga in storitev (UL L 134, str. 114).
   
      (6)  Recueil 2003, str.I-03851.